དེ་ནི་སྨན་སྤྱི་ཡི་ནུས་པ་དེ་ནད་བྱེ་བྲག་པ་གང་ལ་ཞུགས་པའི་གནས་དང་ནད་གཞིའི་སྟེང་སྨན་ནུས་ཁྲིད་པའམ་ནུས་པའི་ཁ་ཕྱོགས་བསྒྱུར་བ་སྟེ་མདེ་ཁ་བསྒྱུར་བ་ལྟ་བུ་ལ་གོ་དགོས་པ་སྟེ།རྒྱུད་ཀྱི་རྗེའུ་གཙོ་བོ་བརྒྱད་པ་ལྟ་བུའི་སྦྱོར་བ་ལ་གཏོང་སའི་ནད་རིགས་དང་ནད་གང་ལ་ཞུགས་པའི་གནས་ལ་དམིགས་ནས་ཁ་བསྒྱུར་ཆོག་པ་སྟེ་གཉེན་པོ་ནད་སྟེང་ཁྲིད་ཅིང་ཁ་ལོ་བསྒྱུར་བ་ལ་བྱ་སྟེ།དེ་ཡང་དོན་སྙིང་ལ་ཙན་དན་དཀར་པོ།གློ་ལ་ཅུ་གང་།སྣོད་ཚད་ལ་གྷི་ཝཾ།མཁྲིས་པར་ཏིག་ཏ་སོགས་གཙོ་བོར་ཐུན་ཚད་བསྐྱེད་དེ་སྦྱར་ཚུལ་གཙོ་བརྒྱད་ཁ་བསྒྱུར་དང་ཁྱུང་ལྔའི་ཁ་བསྒྱུར་བརྒྱད་ལ་སོགས་པ་ལྟ་བུ་ཡིན་ནོ།།